Diari Oficial de la Generalitat Valenciana


Sumari del DOGV 7722, del 17-02-2016 (2016/1083)

Extracte de la Resolució d'11 de febrer de 2016, del director de l'Institut Cartogràfic Valencià, per la qual es convoquen set beques per a la realització de pràctiques professionals en matèria de desenvolupament, aplicació de noves tecnologies, optimització de processos cartogràfics i xarxes Global Navigation Satellite Systems (GNSS).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7722

Data del DOGV
:   17-02-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/1083


Data del document
:   11-02-2016

Organisme emissor
:   Institut Cartogràfic Valencià

Tipus de document
:   Extracte

Anàlisi jurídica

 Descriptors 

:   * Institut Cartogràfic Valencià
    * ajuda pública

Extracte de la Resolució d'11 de febrer de 2016, del director de l'Institut Cartogràfic Valencià, per la qual es convoquen set beques per a la realització de pràctiques professionals en matèria de desenvolupament, aplicació de noves tecnologies, optimització de processos cartogràfics i xarxes Global Navigation Satellite Systems (GNSS). [2016/1083]  
BDNS (identif.): 301214  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, General de Subvencions, es publica l'extracte de la convocatòria el text complet de la qual pot consultar-se en la Base de Dades Nacional de Subvencions   
http://www.pap.minhap.gob.es/bdnstrans/index  
  
Primer. Beneficiaris  
Persones físiques que reunisquen els requisits continguts en les bases reguladores aprovades i publicades, segons es conté en el punt tercer del present extracte.   
  
Segon. Objecte  
1. Modalitats de beques convocades: tres beques, modalitat cartografia. Una beca, modalitat geodèsia. Dues beques, modalitat informàtica. Una beca, modalitat disseny. La titulació exigida és la següent:  
Modalitat cartografia: Enginyeria en Geodèsia i Cartografia o Enginyeria en Geomàtica i Topografia. Modalitat geodèsia: Enginyeria en Geodèsia i Cartografia o Enginyeria en Geomàtica i Topografia. Modalitat informàtica: Enginyeria Informàtica. Modalitat disseny: Llicenciatura en Belles Arts o Grau de Belles Arts, Grau de Disseny o títol oficial equivalent.   
2. Duració de les beques: 12 mesos des de la data de resolució d'adjudicació, sense perjuí de la posterior pròrroga per 12 mesos més, sempre que hi haja crèdit adequat i suficient en els pressupostos de l'Institut Cartogràfic Valencià, per a l'exercici que corresponga.  
  
Tercer. Bases reguladores  
Resolució de 15 d'abril de 2010, del president del Consell Rector de l'Institut Cartogràfic Valencià (DOCV 6268, 17.05.2010), modificada parcialment per la Resolució de 10 de febrer de 2011 (DOCV 6467, 24.02.2011).   
  
Quart. Quantia  
L'import màxim per a l'any 2016 és de 80.000 euros. Cada beca estarà dotada amb mil euros (1.000 ?) bruts mensuals.   
  
Cinqué. Termini de presentació de sol·licituds  
Quinze dies hàbils, següents a la publicació del present extracte en el Diari Oficial de la Comunitat Valenciana.   
  
Sisé. Altres dades  
1. Sol·licituds: els aspirants presentaran exclusivament per via telemàtica la sol·licitud i el currículum, i no s'acompanyarà cap documentació, sense perjuí de la normativa establida amb caràcter general per a la presentació davant de les administracions públiques.  
2. Documentació: per a la presentació de sol·licituds, el sol·licitant haurà de disposar de firma electrònica, mitjançant el certificat reconegut emés per l'Agència de Tecnologia i Certificació Electrònica www.accv.es o del DNI electrònic. La sol·licitud i el model de currículum estaran accessibles en la seu electrònica de la Generalitat  
http://www.gva.es/va/inicio/procedimientos'id\_proc=14003&versió=amp  
3. Criteris de valoració. Seran els següents:  
Modalitat cartografia: coneixements en producció massiva, actualització i control de qualitat de cartografia vectorial a diverses escales. Experiència en l'ús de tecnologies associades a la fotogrametria, cartografia, sistemes d'informació geogràfica. Formació en implementació de serveis i recursos d'IDE. Modalitat geodèsia: coneixements en xarxes GNSS i en els formats i protocols estàndard d'intercanvi i publicació de dades, utilització de ferramentes i programari de tractament de dades i estandardització, així com de transformació de Datum/marc de la informació, nocions de programació per comandaments, scripts i desenvolupaments en Python, coneixements en densificacions de les xarxes passives. Modalitat informàtica: coneixements en desplegament d'aplicacions web amb PHP, Drupal, Sencha ExtJS (Javascript), desenvolupament d'aplicacions de mapes amb Openlayers i maneig de la base de dades PostgreSQL. Modalitat disseny: coneixements de valencià en grau mitjà, coneixements en disseny, maquetació i disseny web.  
  
València, 11 de febrer de 2016.- El director de l'Institut Cartogràfic Valèncià: Xavier Navarro i Garcia.